नई दिल्ली: उत्तर प्रदेश में जब समाजवादी पार्टी की सरकार थी तो गोसेवा के लिए जो अनुदान दिया गया वह विवादों में आ गया है. आरटीआई से खुलासा हुआ है कि करीब 86% अनुदान अखिलेश यादव के भाई प्रतीक यादव की पत्नी अपर्णा यादव के एनजीओ को दिया गया है. राज्य में अखिलेश यादव के कार्यकाल के दौरान, गौसेवा आयोग से मिलने वाले गौशाला फंड्स का बड़ा हिस्सा अपर्णा यादव के एनजीओ जीव आश्रय को गया है. जीव आश्रय राज्य के अमौसी इलाके के पास स्थित कान्हा उपवन गौशाला के संचालन का काम देखता है.